Document ID: 32009R0151

ΚΑΝΟΝΙΣΜΌΣ (ΕΚ) αριθ. 151/2009 ΤΗΣ ΕΠΙΤΡΟΠΉΣ
της 20ής Φεβρουαρίου 2009
για την τροποποίηση του κανονισμού (ΕΚ) αριθ. 619/2008 σχετικά με την έναρξη διαρκούς δημοπρασίας για επιστροφές κατά την εξαγωγή που αφορούν ορισμένα γαλακτοκομικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 161 παράγραφος 3, το άρθρο 164 παράγραφος 2 στοιχείο β) και το άρθρο 170, σε συνδυασμό με το άρθρο 4,
Εκτιμώντας τα ακόλουθα:
(1)
Ο κανονισμός (ΕΚ) αριθ. 619/2008 της Επιτροπής (2) καθορίζει τους κανόνες για τη δημοπρασία όσον αφορά τις επιστροφές κατά την εξαγωγή για ορισμένα γαλακτοκομικά προϊόντα. Το άρθρο 2 αποκλείει ορισμένους προορισμούς από τη χορήγηση επιστροφών κατά την εξαγωγή.
(2)
Ο κανονισμός (ΕΚ) αριθ. 57/2009 της Επιτροπής, της 22ας Ιανουαρίου 2009, για τον καθορισμό των επιστροφών κατά την εξαγωγή στον τομέα του γάλακτος και των γαλακτοκομικών προϊόντων (3), αποκλείει από τη χορήγηση επιστροφών, από την 23η Ιανουαρίου 2009, τις εξαγωγές που αναφέρονται στο άρθρο 36 παράγραφος 1, στο άρθρο 44 παράγραφος 1 και στο άρθρο 45 παράγραφος 1 του κανονισμού (ΕΚ) αριθ. 800/1999 της Επιτροπής, της 15ης Απριλίου 1999, για τις κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα (4).
(3)
Συνεπώς, ο κανονισμός (ΕΚ) αριθ. 619/2008 πρέπει να τροποποιηθεί αναλόγως.
(4)
Λόγω της ανάγκης εναρμόνισης, το συντομότερο δυνατό, των προορισμών που δεν είναι επιλέξιμοι για επιστροφές κατά την εξαγωγή μέσω δημοπρασίας με τους προορισμούς που αποκλείονται από τις κοινές επιστροφές, ο παρών κανονισμός πρέπει να αρχίσει να ισχύει την επομένη της δημοσίευσής του.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΚ) αριθ. 619/2008 προστίθεται το ακόλουθο κείμενο ως στοιχείο δ):
«δ)
οι εξαγωγές που αναφέρονται στο άρθρο 36 παράγραφος 1, στο άρθρο 44 παράγραφος 1 και στο άρθρο 45 παράγραφος 1 του κανονισμού (ΕΚ) αριθ. 800/1999 της Επιτροπής (5).
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Φεβρουαρίου 2009.

Labels: 3
17